
	ACTA (EXTRACTE) 


	Expedient núm.: 
	Òrgan col·legiat: 

	JGL/2019/37 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	4 de novembre de 2019 

	Durada 
	des de les 19.00 fins a les 20.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Rosó Barrera i Call
	1r tinenta d’alcaldia
	Sí

	Ramon Montaner i Viladrich
	2n tinent d’alcaldia
	Sí

	Judit Gisbert i Ester
	3a tinenta d’alcaldia
	Sí

	Ramon Xandri i Solé
	4a tinent d’alcaldia
	Sí


Una vegada verificada per la secretària actal. la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


 
	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta JGL/2019/36 de la Junta de Govern Local de la sessió duta a terme el dia 28 d’octubre de 2019, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


CONTRACTACIÓ
	Expedient 1810/2018. Contracte obert de servei – Servei d'àpats a domicili al municipi de Solsona

	Favorable
	Tipus de votació: unanimitat

	A la vista de les característiques del contracte que es pretén adjudicar:
Servei d'àpats a domicili al municipi de Solsona
Procediment: obert 
Tramitació: ordinària 
Tipus de contracte: serveis 
Classificació CPV:  
- 55521000-8
- 55521100-9
- 55521200-0
Accepta renovació: no 
Revisió de preus / fórmula: no 
Accepta variants: no 
Pressupost base de licitació: 72.921,54 €
Impostos: 10%
Total: 80.213,69 €
Lots: un únic lot
Durada d’execució prevista: 1 any, prorrogable any a any fins a un màxim de 4
Garantia provisional: no 
Garantia definitiva: no 
Garantia complementària: no 
A la vista de l'expedient de contractació tramitat:
Document
Data
Plec de prescripcions tècniques
31 d’octubre de 2019
Informe d’Intervenció
31 d’octubre de 2019
Informe de necessitat i justificació
31 d’octubre de 2019
Informe de secretaria
31 d’octubre de 2019
Plec de clàusules administratives
31 d’octubre de 2019
A la vista de les característiques i de l'import del contracte s'opta per l'adjudicació mitjançant procediment obert.
Examinada la documentació que l'acompanya, vist l'informe de secretaria, i de conformitat amb l’establert en la Disposició Addicional Segona de la Llei 9/2017 de 8 de novembre, de Contractes del Sector Públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’alcaldia 209/2019, de 7 de juliol, i per unanimitat dels assistents, acorda:
Primer. Aprovar l'expedient de contractació, mitjançant procediment obert, pel Servei  d'àpats a domicili al municipi de Solsona convocant la seva licitació.
Segon. Aprovar la despesa corresponent a l’exercici 2019 aplicació pressupostària: 2310 22696.
Tercer. Aprovar els plecs de clàusules administratives particulars i de prescripcions tècniques que regiran el contracte.
Quart. Publicar l'anunci de licitació en el perfil de contractant amb el contingut contemplat en l'annex III de la Llei 9/2017 de 8 de novembre, de contractes del sector públic.
Cinquè. Publicar en el perfil de contractant tota la documentació integrant de l'expedient de contractació, en particular el plec de clàusules administratives particulars i el de prescripcions tècniques. La documentació necessària per a la presentació de les ofertes ha d'estar disponible aquest dia de publicació de l'anunci de licitació.


CONVENIS
	Expedient 1854/2019. Conveni de col·laboració amb el departament d'Educació per al desenvolupament del projecte Escola-Empresa, cursos del 2019-2020 al 2022-2023

	Favorable
	Tipus de votació: unanimitat

	Es dóna compte del conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al desenvolupament del projecte Escola-Empresa, per als cursos del 2019-2020 al 2022-2023 i que es transcriu tot seguit:
"Conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al desenvolupament del projecte Escola-Empresa, per als cursos del 2019-2020 al 2022-2023
Reunits
D’una banda,
La persona titular de la Direcció General de Currículum i Personalització i actuant en l’exercici de les facultats delegades per Resolució ENS/1839/2011, de 20 de juliol de 2011, de delegació de competències de la persona titular del Departament d’Ensenyament en diversos òrgans del Departament (DOGC núm. 5930, de 28.7.2011).
I de l’altra,
En nom i representació de l’Ajuntament de Solsona, el senyor David Rodríguez González, alcalde, nomenat en el Ple de data 15 de juny de 2019, fent ús de les facultats que li són reconegudes a l’article 53 del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril.
En ús de les seves atribucions, ambdues parts es reconeixen, mútuament, la capacitat jurídica suficient per formalitzar aquest conveni,
Manifesten
1. La Llei orgànica 6/2006, de 19 de juliol, de reforma de l’Estatut d’Autonomia de Catalunya, a l’article 131, d’acord amb l’article 149.1.30 de la Constitució, estableix un règim de competència compartida en la programació de l’ensenyament, la seva definició i l’avaluació general del sistema educatiu, en allò referent als ensenyaments obligatoris que condueixen a l’obtenció d’un títol acadèmic amb validesa a tot l’Estat.
Per part de l’administració autonòmica li correspon a aquesta l’exercici de les facultats derivades de la distribució de competències prevista a la norma constitucional i recollida a l’Estatut en matèria d’ensenyament. El Departament d'Educació actua en el seu àmbit de competències determinat pels decrets de creació, denominació i determinació de l’àmbit de competències dels departaments de l’Administració de la Generalitat de Catalunya (Decret 1/2018, de 19 de maig, i Decret 258/2018, de 4 de desembre, de modificació).
2. El Decret legislatiu 2/2003, de 28 d’abril, pel qual s’aprova el text refós de la llei municipal i de règim local de Catalunya, a l’article 71 regula les activitats complementàries i disposa que per a la gestió dels seus interessos, el municipi també pot exercir activitats complementàries de les pròpies d’altres administracions públiques i, en particular, les relatives, entre d’altres, a l’educació.
Per part de l’Ajuntament de Solsona les activitats derivades d’aquest conveni venen emparades per la facultat d’actuació que li ve atribuïda al municipi en els termes exposats en el paràgraf anterior. Així, s’entén que l’Ajuntament de Solsona, per a la gestió dels seus interessos, actua en aquest marc competencial de complementarietat amb relació a activitats pròpies de l’administració autonòmica.
3. La Llei orgànica 2/2006, de 3 de maig, d’educació assenyala a l’article 22, apartat 4, que l’educació secundària obligatòria s’organitzarà d’acord amb els principis d’educació comú i d’atenció a la diversitat dels alumnes, i que correspon a les administracions educatives regular les mesures d’atenció a la diversitat. Entre aquestes mesures d’atenció a la diversitat, en l’apartat 5 d’aquest mateix article s’inclouen, entre d’altres, els programes de tractament personalitzat per als alumnes amb necessitats específiques de suport educatiu.
L’article 71 d’aquesta Llei orgànica estableix que correspon a les administracions educatives assegurar els recursos necessaris perquè els i les alumnes que requereixin una atenció educativa diferent de l’ordinària puguin assolir el màxim desenvolupament possible de les seves capacitats personals i, en tot cas, els objectius establerts amb caràcter general per a tot l’alumnat.
L’article 72 preveu que les administracions educatives poden col·laborar amb altres administracions o entitats públiques o privades sense ànim de lucre, institucions o associacions, per facilitar l’escolarització i una millor incorporació d’aquest alumnat al centre educatiu.
4. La Llei 12/2009, del 10 de juliol, d’educació, en l’apartat 4 de l’article 59 assenyala que l'ordenació de l'educació secundària obligatòria ha d'establir programes de diversificació curricular orientats a la consecució de la titulació. Aquests programes poden comprendre activitats regulars fora dels centres, en col·laboració, si escau, amb les administracions locals.
5. El Decret 187/2015, de 25 d’agost, pel qual s’estableix l’ordenació dels ensenyaments de l’educació secundària obligatòria, estableix en l’apartat 3 de l’article 18 que les mesures d’atenció a la diversitat poden ser de caràcter general, específic o extraordinari, i poden establir-se de forma temporal o permanent.
L’apartat 7 d’aquest mateix article 18 estableix que el Departament d’Educació pot establir convenis amb ajuntaments, ens locals i altres institucions, per a la realització d’activitats fora del centre en el marc d’aplicació de les mesures específiques i/o extraordinàries per als alumnes de tercer i quart curs, que no han de comportar vinculació laboral o professional.
6. El Decret 150/2017, de 17 d’octubre, de l’atenció educativa a l’alumnat en el marc d’un sistema educatiu inclusiu, exposa a l’article 9.5 que constitueixen mesures i suports addicionals, entre d’altres que enumera, els programes de diversificació curricular.
Per tot això, ambdues parts es reconeixen mútua capacitat per actuar i acorden formalitzar aquest conveni de conformitat amb les següents,
Clàusules
Primera. Objecte
L’objecte d’aquest conveni és establir els termes de la col·laboració entre l’Administració de la Generalitat de Catalunya, mitjançant el Departament d’Educació, i l’Ajuntament de Solsona per al desenvolupament del projecte Escola-Empresa, projecte singular, el qual representa una mesura d’atenció educativa addicional en l’etapa de secundària, que comporta la realització d’activitats pràctiques fora del recinte escolar.
Aquest conveni no altera la titularitat de la competència en la matèria ni implica cessió de facultats.
El conveni se circumscriu a una col·laboració interadministrativa regida pels principis d’aplicació de coordinació, confiança legítima, lleialtat institucional i bona fe.
El Departament d’Educació és responsable de la mesura d’atenció educativa que constitueixen els projectes singulars i l’Ajuntament de Solsona hi col·labora amb la realització d’activitats complementàries.
L’alumnat que podrà participar en aquest projecte singular serà el dels següents centres educatius: Institut Francesc Ribalta.
Segona. Àmbit subjectiu
Podran realitzar les activitats objecte d’aquest conveni els alumnes de 3r i/o 4t d’ESO que presentin dificultats generalitzades d’aprenentatge, un baix nivell d’assoliment de les competències en la majoria de les matèries en els cursos anteriors i que tenen compromès l’assoliment de les competències de l’etapa i compleixen algun dels requisits següents:
- Alumnes que en acabar de cursar quart curs de l’ESO no han obtingut una avaluació positiva per superar el curs i/o no han assolit les competències de l’etapa.
- Alumnes de tercer o quart curs d’educació secundària obligatòria, que només es poden incorporar al projecte després de l’avaluació adient i a proposta de l’equip docent, i quan s’ha escoltat el seu parer i el dels pares o tutors legals.
A més a més, serà imprescindible que es compleixin aquests dos requisits:
1. Proposta de l’equip docent o de la comissió d’atenció a la diversitat (CAD) o òrgan equivalent en relació amb l’adaptació curricular de l’etapa.
2. Acceptació per part de l’alumne i dels seus pares o representants legals, expressada amb un document de compromís educatiu.
L’alumne podrà participar en aquest projecte durant un o dos cursos acadèmics o bé durant un o més trimestres, segons la valoració que en facin el mateix alumne, la seva família, el seu tutor o tutora i l’equip docent. En tots els casos els alumnes s’han d’incorporar prioritàriament a l’inici de curs. Excepcionalment, es podran incorporar en un altre moment del curs si la valoració de l’equip docent i/o de la CAD o òrgan equivalent ho estima favorable.
Tercera. Espais i instal·lacions
Les activitats d’àmbit pràctic externes al centre es poden desenvolupar en espais i instal·lacions de l’Ajuntament de Solsona o en espais i instal·lacions d’una entitat externa, pública o privada, amb la qual aquest Ajuntament hi col·laborarà.
La col·laboració s’haurà de materialitzar per mitjà d’un escrit formal que inclourà com a mínim el següent contingut: referència i identificació d’aquest conveni; acceptació de l’entitat externa de col·laborar en la formació acadèmica de l’alumne que hi participi; nom i cognoms de l’alumne; nom de l’institut; nom del projecte; horari; període de realització de les activitats; constància que la naturalesa de les activitats no suposa relació laboral ni professional; obligació de complir per part de les parts signatàries la normativa en matèria de protecció de dades de caràcter personal; obligació de totes les parts i especialment de l’entitat externa de complir la normativa vigent en matèria de protecció del menor; obligació de l’entitat externa de disposar d’una pòlissa d’assegurança de responsabilitat civil que cobreixi els danys eventuals causats per l’estat de conservació i manteniment dels espais i instal·lacions i mitjans materials i per la naturalesa de les activitats realitzades; signatures del director o directora del centre, del representant de la corporació local i del representant de l’entitat externa.
Aquestes activitats no tenen consideració de relació contractual laboral ni professional.
La idoneïtat dels espais i instal·lacions es determina de manera conclusiva després d’un procés valoratiu entre el centre educatiu i la corporació local, i si escau, l’entitat externa. Per determinar aquesta idoneïtat es pot consultar els serveis territorials del Departament d’Educació.
La naturalesa de les activitats i la seva connexió amb el procés d’aprenentatge acadèmic, així com l’avaluació i criteris de seguiment, han de venir determinades en un marc de referència estipulat al projecte que hagi elaborat el centre.
Quarta. Projecte educatiu
El projecte educatiu l’elabora el centre, és validat pels serveis territorials del Departament d’Educació amb el coneixement previ de la Inspecció i ha de contenir, almenys, els següents apartats:
1. Identificació del projecte singular amb un nom.
2. Metodologia: principis generals psicopedagògics que guiaran l’execució global del projecte i metodologies concretes de cada àmbit (lingüístic i social, científic i tecnològic, pràctic).
3. Currículum: programació didàctica (objectius, competències, criteris d’avaluació i continguts d’aprenentatge) per a cadascun dels tres àmbits i especificació de les assignacions horàries a cadascun, criteris d’agrupaments d’alumnes, ús d’espais i utilització de recursos materials.
4. Activitats d’àmbit pràctic externes al centre: ja sigui en serveis propis de l’ajuntament o en entitats externes a la corporació local s’hauran d’especificar criteris de qualitat del lloc i de les instal·lacions, les tasques a realitzar, l’horari previst, etc. Així com una previsió de les competències personals, habilitats socials i actituds que es preveu que s’assoleixin per mitjà d’aquestes activitats.
5. Avaluació: criteris d’avaluació que s’aplicaran amb indicació del nivell d’assoliment necessari per a l’obtenció del títol de graduat o graduada en educació secundària obligatòria.
Cinquena. Compromisos de les parts
Per part de l’Ajuntament de Solsona:
1. L’Ajuntament de Solsona es compromet a facilitar l’accés dels alumnes a les instal·lacions adients on podran dur a terme activitats d’aplicació pràctica.
Per aquesta raó es formalitzarà, si escau, el document de col·laboració referenciat a la clàusula tercera per part de la corporació local amb cada una de les entitats externes que col·laboren. Aquestes activitats són part integrant del currículum formatiu, per la qual cosa els alumnes continuaran escolaritzats a tots els efectes als centres educatius durant el temps que les duguin a terme.
2. L’Ajuntament de Solsona es coordinarà amb el centre educatiu i li facilitarà la informació necessària per poder dur a terme l’adequada avaluació i la consegüent orientació del procés d’aprenentatge.
Per part del Departament d’Educació:
1. Supervisarà el desenvolupament global del projecte i per a això es coordinarà i col·laborarà amb tots els agents implicats.
2. Específicament farà el seguiment del procés d’assignació dels alumnes i de la seva evolució acadèmica i personal.
3. Auxiliarà l’altra part signant del conveni en qualsevol incidència o fet sobrevingut durant el desenvolupament del projecte.
Sisena. Incompliment dels compromisos
L’incompliment dels compromisos previstos en aquest conveni comportarà la revisió i/o correcció del contingut del projecte singular i, especialment, la part referent a les activitats externes a l’institut, que poden quedar aturades fins que no es resolguin favorablement les incidències.
Setena. Assegurances i responsabilitats civils
Alumnes de centres públics:
Els alumnes de centres públics que participin en els projectes singulars estaran protegits per l’assegurança escolar obligatòria, que cobreix l’accident escolar, la malaltia i l’infortuni familiar.
En cas d’accident escolar, els estudiants s’han d’adreçar als centres sanitaris públics del seu municipi o als centres sanitaris concertats o autoritzats per la Direcció General de l’Institut Nacional de la Seguretat Social.
La responsabilitat patrimonial i civil que es pugui derivar de comportaments de l’alumnat de centres de titularitat de la Generalitat queda assumida per la cobertura única per a tota la Generalitat contractada pel departament competent en la matèria.
Ens local que subscriu el conveni:
L’ens local resta obligat a preveure que les eventualitats sobrevingudes en la realització de les activitats de les quals és responsable i puguin derivar en responsabilitat civil i/o patrimonial, es puguin cobrir per una pòlissa específica o per alguna pòlissa general que ja tinguin subscrita.
En aquest cas concret, la responsabilitat derivada de l’objecte del conveni es refereix a la facilitació d’espais per dur a terme activitats d’àmbit pràctic.
En cas que la corporació local realitzi les activitats en serveis i òrgans propis la responsabilitat derivada de l’objecte del conveni també es refereix a la realització efectiva de les activitats de l’alumnat.
Vuitena. Despeses i ús de recursos
La corporació local determinarà els següents termes per a la realització de les activitats derivades de l’objecte d’aquest conveni: modalitats de gestió, recursos humans, recursos materials i econòmics.
La signatura d’aquest conveni no implica cap despesa econòmica per a la corporació local ni contractació ni nomenament de personal nou ni adquisició de nous recursos materials ni d’espais ni instal·lacions.
La signatura d’aquest conveni no implica cap despesa econòmica per al Departament d’Educació ni contractació ni nomenament de personal nou ni adquisició de nous recursos materials ni d’espais ni instal·lacions.
Novena. Modificacions del conveni
En qualsevol moment de la vigència d’aquest conveni, a iniciativa de qualsevol de les parts signants i amb la conformitat d’ambdues, es pot modificar el contingut d’aquest conveni mitjançant una addenda formalitzada quan el fi sigui atorgar més seguretat jurídica, introduir garanties administratives, incloure innovacions o actualitzacions normatives, afegir millores didàctiques o psicopedagògiques o d’altres amb naturalesa anàloga.
Desena. Comissió de seguiment
Per vetllar pel seguiment, interpretació, vigilància i control del conveni i pel seu acompliment, així com el dels plans d’actuació i activitats que se’n deriven, es crea una comissió de seguiment formada per representants del Departament d'Educació i l’Ajuntament de Solsona de forma paritària, que resoldrà els problemes d’interpretació i compliment que puguin plantejar-se.
Hi haurà, com a mínim, una reunió ordinària per curs i les extraordinàries que siguin necessàries, en aquest cas, convocades a petició d’una de les parts. El director o directora dels serveis territorials designarà els representants que formen part de la comissió de seguiment en representació del Departament d’Educació.
Onzena. Vigència i pròrroga
Aquest conveni serà vigent des de la data de la seva signatura, i amb efectes des del dia 1 de setembre de 2019 fins al 31 d’agost de 2023 i amb possibilitat de pròrroga. La pròrroga es materialitzarà, per mitjà d’una addenda, prèviament a la finalització de la vigència d’aquest conveni.
Dotzena. Causes de resolució
Les causes de resolució del conveni són les recollides a l’article 51.2 de la Llei 40/2015, d’1 d’octubre, de règim jurídic del sector públic.
Tretzena. Protecció de dades, dret a l’honor i la imatge i protecció del menor
1. Les parts signatàries es comprometen a complir la normativa reguladora de protecció de dades de caràcter personal d’acord amb el que determina el Reglament (UE) 2016/679 del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE (Reglament general de protecció de dades) i la Llei orgànica 3/2018, de 5 de desembre, de protecció de dades personals i garantia dels drets digitals; així com aquella altra normativa reguladora de protecció de dades de caràcter personal que sigui d’aplicació durant la vigència d’aquest conveni i que no contradigui, s’oposi o sigui incompatible amb el Reglament (UE) 2016/679 i la Llei orgànica 3/2018.
2. Així mateix, els signants també donaran compliment a les previsions establertes a la Llei orgànica 1/1982, de 5 de maig, de protecció civil del dret a l’honor, a la intimitat personal i familiar i a la pròpia imatge i la resta de normativa d’aplicació en matèria de confidencialitat.
3. El personal, sigui propi o extern, que intervingui en l’execució d’aquest conveni, complirà la normativa vigent en matèria de protecció del menor, i concretament el requisit que determina l’apartat 5 de l’article 13 de la Llei orgànica 1/1996, de 15 de gener, de protecció jurídica del menor, de modificació parcial del codi civil i de la Llei d’enjudiciament civil.
En aquest sentit, totes les persones que per la seva feina tinguin contacte habitual amb menors hauran de disposar dels certificats legalment establerts per acreditar que no han estat condemnats per sentència ferma per cap delicte contra la llibertat i indemnitat sexual o tràfic d’éssers humans.
Catorzena. Altres compliments
Les parts signants d’aquest conveni resten obligades a la consecució de l’interès general amb compliment de les normatives de règim jurídic de les administracions, del procediment administratiu comú, i han d’instar altres agents implicats en el projecte al compliment general de les normatives aplicables.
Quinzena. Naturalesa jurídica del conveni
Aquest conveni té naturalesa administrativa i es regeix pels articles 47 i següents de la Llei 40/2015, d’1 d’octubre, de règim jurídic del sector públic, i pels articles 108 i següents de la Llei 26/2010, del 3 d’agost, de règim jurídic i de procediment de les administracions públiques de Catalunya.
Les qüestions litigioses sorgides sobre la interpretació, la modificació, la resolució i els efectes d’aquest conveni que no puguin ser resoltes d’acord amb el que es determina en el mecanisme de seguiment, vigilància i control que es crea en la clàusula novena, seran resoltes per la jurisdicció contenciosa administrativa.
Perquè així consti, s’estén el present document i, en prova de conformitat, el signen les parts indicades."
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


 
	Expedient 1855/2019. Primera addenda al conveni de col·laboració amb el departament d'Educació per al Pla Educatiu d'Entorn, curs 2019-2020

	Favorable
	Tipus de votació: unanimitat

	Es dóna compte de la primera addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al Pla Educatiu d'Entorn del curs 2019-2020 i que es transcriu tot seguit:
"Primera addenda al conveni de col·laboració entre l'administració de la Generalitat de Catalunya, mitjançant el departament d'Educació i l’Ajuntament de Solsona per al Pla Educatiu d'Entorn del curs 2019-2020
Reunits:
Pel departament d’Educació de la Generalitat de Catalunya
El senyor Juan José Falcó i Montserrat, director general d'Atenció a la Família i Comunitat Educativa del Departament d'Educació, nomenat pel Decret 209/2019, de 25 de setembre (DOGC núm. 7969, de 27.9.2019), i actuant en l’exercici de les facultats delegades per Resolució ENS/1839/2011, de 20 de juliol, de delegació de competències de la persona titular del Departament d'Ensenyament (DOGC núm. 5930, de 28.7.2011) en diversos òrgans del Departament.
Per l'Ajuntament de Solsona
L'Il·lustríssim Senyor David Rodríguez González, alcalde de Solsona, elegit en la sessió del Ple de la Corporació de 15 de juny de 2019 i fent ús de les facultats que li són reconegudes a l’article 53.1.a del Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril. En ús de les seves atribucions, ambdues parts es reconeixen mútuament la capacitat jurídica suficient per formalitzar aquest conveni. 
Exposen:
1. Que amb data 10 d'abril de 2019 el Departament d’Educació de la Generalitat de Catalunya i l’Ajuntament de Solsona van subscriure un conveni de col·laboració en matèria de llengua, interculturalitat i cohesió social, mitjançant el Pla educatiu d'entorn (PEE).
2. Que el desenvolupament del Projecte del Pla educatiu d'entorn genera unes despeses que cal atendre.
3. Que el conveni esmentat en el punt 1 preveu que els recursos econòmics que es destinaran als Plans Educatius d’Entorn es concretaran mitjançant una addenda al conveni.
Per tot això, ambdues parts, reconeixent-se mútua capacitat per actuar, consideren convenient formalitzar la present addenda de conformitat amb les següents 
Clàusules:
Primera. L’objecte d’aquesta addenda és concretar l’import de les despeses destinades al desenvolupament de les actuacions adreçades a donar suport al Pla educatiu d'entorn, per al curs acadèmic 2019-2020. 
Segona. El Departament d’Educació hi col·laborarà aportant la quantitat total de 3.000,00 euros, amb l’objectiu de donar suport a actuacions que fomentin l’èxit escolar i la participació de les famílies.
Aquest import es distribueix en les següents anualitats:
2019: 35% de la quantitat total: 1.050,00 euros
2020: 65% de la quantitat total: 1.950,00 euros.
La quantitat corresponent a l’any 2019 es farà efectiva a càrrec de la posició pressupostària D/460000101/4241/0000 del centre gestor EN07 del pressupost de la Generalitat de Catalunya per a l’any 2017, prorrogat per al 2019. La quantitat corresponent al 2020 es farà efectiva a càrrec de la posició pressupostària equivalent de l'any 2020.
L’Ajuntament de Solsona farà una aportació mínima de 900,00 euros, corresponent al 30% de la dotació del Departament d’Educació. 
Tercera. El Departament d’Educació farà efectiu a l’Ajuntament de Solsona l’import total de 3.000,00 euros distribuït de la manera següent:
En concepte de bestreta, es tramitarà el 35% de la quantitat total en el moment de la signatura d’aquesta addenda i la quantitat restant (65% de la quantitat total) es tramitarà un cop es liquidi correctament l’import total, mitjançant la presentació per part de l’Ajuntament de Solsona de la documentació següent:
1. Certificat de l’interventor/a o del secretari/a-interventor/a de la corporació, amb el vistiplau de l’alcalde o alcaldessa, conforme les despeses certificades s’adeqüen al pressupost inclòs en el pla d’actuació. En aquest certificat, s’ha de fer constar la relació de despeses efectuades que ha d’incloure també les de l’Ajuntament per un import mínim de 900,00 euros, amb indicació de les aplicacions pressupostàries amb càrrec a les quals s’ha fet la despesa, el nom i NIF del creditor, el concepte, l’import i la data de pagament. En cas que el pagament de les factures no s’hagi fet efectiu, caldrà indicar la data prevista per al seu pagament.
2. Full resum de les despeses realitzades.
3. Certificat de l’acta signada d’aprovació de la memòria per part de la comissió Representativa-Institucional, prevista a la clàusula tretzena del conveni de col·laboració.
Aquesta documentació s’ha de presentar no més tard del 15 d’octubre de 2020.
L’Administració de la Generalitat i els ens que conformen el seu sector públic poden portar a terme actuacions de control i requerir informació al destinatari o destinatària final del fons, d’acord amb el que preveu l’article 90 bis del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
La corporació local està obligada a destinar els fons rebuts a les activitats objecte d’aquesta addenda i a justificar l’aplicació d’aquests fons d’acord amb els conceptes establerts a la clàusula segona.
Així mateix, la corporació estarà obligada a facilitar tota la informació que li sigui requerida pels òrgans de control de l’Administració de la Generalitat de Catalunya i la Sindicatura de Comptes o altres òrgans competents.
Quarta. Aquesta addenda serà vigent des de la data de la seva signatura i fins al 31 de desembre de 2020.
Cinquena. Aquesta addenda està sotmesa als requisits establerts en el capítol IX del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre.
I en prova de conformitat, les parts signen aquesta addenda."
A proposta de la regidora delegada d'Educació,
La Junta de Govern Local, en virtut de les facultats que té delegades per decret d’Alcaldia 209/2019, de 7 de juliol, i per unanimitat dels assistents, acorda aprovar el contingut de la primera addenda del conveni esmentat i autoritzar l’alcalde per signar-la.


VARIS
	Expedient 1890/2019. Assemblea personal funcionari i personal laboral de l'Ajuntament de Solsona – Intersindical CSC

	Favorable
	Tipus de votació: unanimitat

	Es dona compte de l'assemblea convocada per la Intersindical CSC el dia 7 de novembre, a les 14.00 hores, a la sala cultural de l'Ajuntament de Solsona, adreçada a tot el personal funcionari i personal laboral de l'Ajuntament per parlar, entre altres temes, de les Eleccions Sindicals.


El president aixeca la sessió, de la qual, com a secretària actal., estenc aquesta acta.

Vist i plau
La secretària actal.
El president

